**ANUNŢ**

**Curtea de Apel Alba Iulia**, cu sediul în str. I. C. Brătianu, nr.1, organizează în data de **11.06.2014 concursul de promovare în funcţii de execuţie a personalului auxiliar de specialitate la instanţe superioare,** pentru ocuparea următoarelor posturi:

* **2 posturi de grefier cu studii superioare gradul II la Curtea de Apel Alba Iulia**
* **1 post de grefier cu studii superioare gradul II la Tribunalul Hunedoara**
* **1 post de grefier cu studii superioare gradul II la Tribunalul Sibiu**

În conformitate cu prevederile art. 11 din Regulamentul privind organizarea şi desfăşurarea concursului de promovare în funcţii de execuţie a grefierilor la instanţe superioare, aprobat prin Hotărârea nr. 181/2007 a Consiliului Superior al Magistraturii, pot participa la concurs grefierii cu studii superioare, **care îndeplinesc următoarele condiţii**:

* are o vechime de cel puţin 3 ani în funcţia în care este încadrat;
* are calificativul „foarte bine” în ultimii 3 ani;
* nu au fost sancţionate disciplinar după acordarea ultimului calificativ.

Îndeplinirea condiţiilor de mai sus se constată printr-un raport întocmit de compartimentul de specialitate al instanţei unde candidatul îşi desfăşoară activitatea.

Cererile de participare, însoţite de raportul menţionat, se vor depune până la data de **29.05.2014** inclusiv, la sediul Curţii de Apel Alba Iulia.

Concursul pentru promovarea în funcţii de execuţie la instanţe superioare constă într-o probă scrisă şi una practică din tematica anexată prezentului anunț.

Publicitatea concursului va fi realizată de către Curtea de Apel Alba Iulia şi instanţele din circumscripţia acesteia la sediul acestora într-un loc vizibil şi pe pagina de internet proprie.

Anunţul este publicat azi 9.05.2014 pe pagina de internet a Curţii de Apel Alba Iulia şi comunicat instanţelor din circumscripţia Curţii de Apel.

**Preşedintele Curţii de Apel Alba Iulia**

**Judecător Alexandra Iuliana Paștiu**